### Beslutninger:

Jannie Hermansen med bemærkning, at byrådet i sit møde den 25. maj 2022 har vedtaget Magistratens indstilling i overensstemmelse med erklæring fra Økonomiudvalget af 18. maj 2022.

Sagen blev behandlet sammen med sagerne 12 til 14 og 16 til 19.

### Resume

Kataloget indeholder den årlige afrapportering på de tværgående effektiviseringsprogrammer, som der er blevet arbejdet med i [adresse] i 2021.

Målsætningen i den økonomiske politik er, at der samlet set skal effektiviseres med 1% af de decentraliserede rammer i årligt gennemsnit, svarende til 133 mio. kr. i 2021. Gevinster fra effektiviseringsprogrammet beholdes på de enkelte decentraliserede områder jævnfør Aarhus Kommunes økonomiske politik.

Kataloget indeholder ikke hverdagseffektiviseringer samt afdelingsspecifikke effektiviseringer. Derudover har Covid-19 udfordret effektiviseringsarbejdet indenfor visse programmer. Resultatet for 2021 skal således ses i lyset heraf.

Gevinsterne for dette års katalog er opgjort til 57,9 mio. kr. Dermed kommer de samlede opgjorte gevinster fra de udvalgte effektiviseringsprojekter siden 2015 op på 735 mio. kr. Usikkerheden på tallene er dog meget stor, og endnu større nu end tidligere fordi fokus gradvist er skiftet fra enkeltstående projekter til mere sammenhængende ”programmer”.

På tværs af de forskellige programmer er der en bred erkendelse af, at der potentielt er store gevinster at hente, men at det samtidig er meget svært at sikre en tilstrækkelig fremdrift og gevinstrealisering i programmerne.

### Beslutningspunkter

Det indstilles:

At 1) byrådet tager Effektiviseringskataloget for 2021 til efterretning

At 2) arbejdet med tværgående effektiviseringer og afrapporteringen herpå gentænkes, så fokus i højere grad rettes på skalering og gevinstrealisering

### Sagsforløb:

Udvalg: Magistraten

Dato: 19-04-2022

Jacqueline Jespersen:

Udvalg: [adresse]

Dato: 27-04-2022

Jacqueline Jespersen:

Fremsendes til Økonomiudvalget til behandling i henhold til beslutning i byrådets møde den 27. april 2022.

Sagen blev behandlet sammen med sagerne 9 – 11 og 13 – 16.

Udvalg: Økonomiudvalget

Dato: 18-05-2022

Jacqueline Jespersen: 6

Udvalget kunne enstemmigt tiltræde indstillingerne i overensstemmelse med Magistratens anbefaling. Grethe Mikkelsen og Birger Simonsen tog dog forbehold for den million kr., der skal gives til Folkeoplysningsmidlerne målrettet daghøjskolerne.

Udvalget kunne tiltræde ændringsforslaget fra SF og V til indstillingen ’Diverse forhold med relation til regnskab 2021’ at 3 om kompensation for merudgifter i forbindelse med Corona.

Bente Bruun, Mie Kristoffersen, Grethe Mikkelsen, Birger Simonsen og Boris Nørgaard kunne ikke tiltræde ændringsforslaget fra V til indstillingen ’Diverse forhold med relation til regnskab 2021’ at 6.1 om afrapporteringen vedrørende anlægsindtægtskrav, men udvalget indstiller, at byrådet følger anbefalingen i indstillingen om, at det oplæg til provenuløsning for konkret opfyldt indtægtskrav, som fremlægges i budgetprocessen, efterfølgende indarbejdes i Økonomisk Politik sammen med et samlet overblik over økonomi og provenuer på området for salg af jord og ejendom.

Patrick Mathiasen kunne tiltræde ændringsforslaget fra V til indstillingen ’Diverse forhold med relation til regnskab 2021’ at 6.1 om afrapporteringen vedrørende anlægsindtægtskrav.

Udvalget var enige i intentionerne bag ændringsforslaget fra SF og V til indstillingen ’Diverse forhold med relation til regnskab 2021’ at 13, om at magistratsafdelingerne får fuld kompensation for udgifterne i forbindelse med modtagelse af flygtninge fra [adresse]. Udvalget indstiller dog, at [adresse] afventer resultatet af de kommende økonomiforhandlinger mellem KL og regeringen om kommunernes økonomi og først herefter tager stilling til ændringsforslaget.

Øjvind Danielsen var forhindret i at deltage i udvalgets behandling af sagerne.